Mjesec ožujak u odgojnoj skupini Sovice protekao je u aktivnostima istraživanja promjena u prirodi i upoznavanja vjesnika proljeća. Oformljen je proljetni centar u kojem se djeca svakodnevno brinu o posađenim jaglacima i visibabama, te proučavaju napredak rasta posađenoga graha u staklenkama.
U ožujku smo obilježili i Tjedan umjetnosti tijekom kojeg su se djeca upoznala s djelima poznatih likovnih umjetnika Mondriana i Kandinskog te po uzoru na njihova poznata djela napravila svoja mala remek–djela.